**Ministru kabineta noteikumu projekta „Grozījumi Ministru kabineta 2008. gada 22. decembra noteikumos Nr. 1093 „Noteikumi par zvērinātu advokātu vecākā atlīdzības un atlīdzināmo izdevumu noteikšanas kārtību un apmēriem”” sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | | Ministru kabineta 2008. gada 22. decembra noteikumu Nr. 1093 „Noteikumi par zvērinātu advokātu vecākā atlīdzības un atlīdzināmo izdevumu noteikšanas kārtību un apmēriem” (turpmāk – Ministru kabineta noteikumi) 26. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | 2009. gada 1. janvārī stājās spēkā Ministru kabineta noteikumi, kas nosaka:   1. zvērinātu advokātu vecākā atlīdzības apmēru un tā noteikšanas kārtību; 2. atlīdzināmo izdevumu veidus, apmērus un noteikšanas kārtību; 3. zvērinātu advokātu vecākā atlīdzības un atlīdzināmo izdevumu piešķiršanas kārtību; 4. pārskata par atlīdzības un atlīdzināmo izdevumu izlietojumu saturu un iesniegšanas kārtību.   Lai nodrošinātu zvērinātu advokātu vecākajam regulāru atlīdzības un atlīdzināmo izdevumu apmēra pārskatīšanu atbilstoši veicamajam darba apjomam attiecīgajā tiesu darbības teritorijā, Ministru kabineta noteikumu 26. punktā noteikts, ka Ministru kabinets ne retāk kā reizi piecos gados pārskata:   1. noteikumu 5. punktā minēto atlīdzības bāzi; 2. noteikumu 6. punktā minēto zvērinātu advokātu vecākā atlīdzību par citu ar valsts nodrošinātās aizstāvības vai pārstāvības veikšanas organizēšanu kriminālprocesā saistītu pienākumu pildīšanu; 3. noteikumu 7. punktā minētos atlīdzināmo izdevumu apmērus, ņemot vērā attiecīgo preču cenu un pakalpojumu maksas vidējo apmēru valstī pārskatīšanas brīdī.   2011. gada 1. jūlijā stājās spēkā Ministru kabineta 2011. gada 21. jūnija noteikumi Nr. 468 „Grozījumi Ministru kabineta 2008. gada 22. decembra noteikumos Nr.1093 „Noteikumi par zvērinātu advokātu vecākā atlīdzības un atlīdzināmo izdevumu noteikšanas kārtību un apmēriem”, ar kuriem tika pārskatīti Ministru kabineta noteikumu 5., 6. un 7. punktā minētie atlīdzības apmēri.  Ņemot vērā minētos grozījumus Ministru kabineta noteikumos un Ministru kabineta noteikumu 26. punktā noteikto uzdevumu, kā arī, lai nodrošinātu zvērinātu advokātu vecākajam regulāru atlīdzības un atlīdzināmo izdevumu apmēra pārskatīšanu atbilstoši veicamajam darba apjomam attiecīgajā tiesu darbības teritorijā, līdz 2015. gada beigām ir nepieciešams pārskatīt minētās atlīdzības pozīcijas zvērinātu advokātu vecākajiem.  Noteikumu projekts paredz precizēt Ministru kabineta noteikumu 4. punktu, to piemērojot metodikai, pēc kuras vadoties aprēķinātas zvērinātu advokātu vecāko atlīdzības bāzes apmērs iepriekšējos periodos, proti, gan pirmreizējā Ministru kabineta noteikumu izstrādē[[1]](#footnote-1) un pieņemšanā, gan to grozījumu[[2]](#footnote-2) izstrādē. Jānorāda, ka jau vairākkārt pielietotā atlīdzības bāzes noteikšanas metode zvērinātu advokātu vecākajiem ir radījusi tiesisko paļāvību uz pielietotās aprēķinu metodes stabilitāti un tās mainīšana var liecināt par tiesisko nihilismu attiecībā pret noteiktas juridiskās profesijas pārstāvjiem - advokātiem.  Precizēts periods, kuru ņem vērā vērtējot procesa virzītāju pieprasījumu skaitu un valstī sabiedriskajā sektorā strādājošā darba samaksu. Tāpat 4. punkts precizēts, norādot ka vērtējot zvērinātu advokātu vecāko dienā apstrādāto procesa virzītāja pieprasījumu skaitu, tas tiek noapaļots līdz pilniem pieprasījumiem, kā tas ir ticis veikts arī aprēķinos par atlīdzības bāzi iepriekšējos periodos. Minētie precizējumi 4. punktā nepieciešami, lai atlīdzības bāzes noteikšana būtu izsvērtāka un pamatotāka, ņemot par pamatu ilglaicīgāku (triju gadu) periodu, kas dod plašāku priekšstatu par zvērinātu advokātu vecākā veicamā darba apjomu. Arī Ministru kabinets saskaņā ar Ministru kabineta noteikumu 26. punktā noteikto ir paredzējis atlīdzības un atlīdzināmo izdevumu noteikšanas pārskatīšanu ilglaicīgākā (piecu gadu) periodā, nevis viena gada periodā, kas var nedot vispārēju priekšstatu par atlīdzības bāzei piemērojamo statistiku. Turklāt norādāms, ka Ministru kabinetam ir pienākums pārskatīt zvērinātu advokātu vecākā atlīdzības bāzi un atlīdzināmos izdevumus ne retāk kā reizi piecos gados, kas vien pierāda to, ka pie atlīdzības bāzes noteikšanas izmaiņām ir jāvērtē lielāks laikaposms nekā viena gada ietvars.  Ņemot vērā minēto – attiecīgi atbilstoši Ministru kabineta noteikumu 26. punktā noteiktajam pārskatīts atlīdzības bāzes apmērs zvērinātu advokātu vecākajiem.  *Atlīdzības bāzes apmērs:*  Lai izpildītu Ministru kabineta noteikumu 26. punktā noteikto uzdevumu, grozījumu nepieciešamības izvērtēšanai izmantoti iepriekšējos gados Centrālās statistikas pārvaldes oficiālajā statistikas paziņojumā publicētie dati (piem., par valstī sabiedriskajā sektorā strādājošā iepriekšējā gada mēneša vidējo bruto darba samaksu) un Latvijas Zvērinātu advokātu padomes ik gadu sagatavotie statistikas pārskati par tiesas darbības teritorijas zvērinātu advokātu vecāko Kriminālprocesa likuma noteiktajā kārtībā saņemto un caurskatīto procesa virzītāju pieprasījumu skaitu gadā.  Ministru kabineta noteikumos norādīts, ka atlīdzības bāze ir 109,56 *euro* mēnesī. Vērtējot atlīdzības bāzi, aprēķini veikti, par pamatu ņemot Ministru kabineta noteikumu sākotnējās ietekmes novērtējuma ziņojumā (anotācijā)[[3]](#footnote-3) izmantoto zvērinātu advokātu vecāko atlīdzības aprēķināšanas metodiku.  Aprēķins:  Vidējais apstrādāto pieprasījumu skaits 2012., 2013. un 2014. gadā = (16373 + 16126 + 14608)/3 = 15702,33 gadā.  Viens zvērinātu advokātu vecākais gadā vidēji apstrādājis 436,18 pieprasījumus (kopā vidēji apstrādāto pieprasījumu skaits/36[[4]](#footnote-4) = 15702,33/36 = 436,18).  Apstrādāto pieprasījumu skaits dienā ir 1,73 (apstrādātais pieprasījumu skaits gadā/12 mēneši gadā/21 darba diena mēnesī = 436,18/12/21 = 1,73), t.i. dienā apstrādāti vidēji 2 pieprasījumi.  Laika patēriņa formula ((pieprasījumu skaits dienā x 40 min)/60 min = (2 x 40)/60 = 1,33 h.  Formula sabiedriskajā sektorā (4,36 + 4,56 + 4,84)/3 = 4,59.  2012. gadā = 732/21 darba diena mēnesī/8 h dienā - 4,36.  2013. gadā = 766/21 darba diena mēnesī/8 h dienā = 4,56.  2014. gadā = 813/21 darba diena mēnesī/8 h dienā = 4,84.  **Bāzei jābūt: 1,3 h dienā x 4,59 x 21 = 125,31.**  No aprēķina (ņemot vērā Centrālās statistikas pārvaldes oficiālajā statistikas paziņojumā publicēto par valstī sabiedriskajā sektorā strādājošā iepriekšējā gada mēneša vidējo bruto darba samaksu attiecīgi 2012., 2013. un 2014. gadā) izriet, ka turpina samazināties zvērinātu advokātu vecāko apstrādāto pieprasījumu faktiskais skaits. Savukārt analizētajā periodā sabiedriskajā sektorā strādājošā mēneša vidējā bruto darba samaksa turpina pieaugt. Līdz ar to 2016. gadā būtu palielināma Ministru kabineta noteikumu 5. punktā noteiktā atlīdzības bāze par 15,75 *euro,* nosakot to 125,31 *euro* apmērā.  *Grupas koeficientu iedalījums:*  Zvērinātu advokātu vecāko darba apjoms noteikts pēc saņemtā un apstrādātā procesa virzītāju pieprasījuma skaita, sadalot pieprasījumu skaitu darba apjoma grupās, kur katrai grupai atbilst noteikts koeficients, ko piemēro aprēķinot zvērinātu advokātu vecākā atlīdzības un atlīdzināmo izdevumu apmēru (skatīt Ministru kabineta noteikumu 1. pielikumu).  Izvērtējot Latvijas Zvērinātu advokātu padomes iesniegtos statistikas pārskatus par iepriekšējiem gadiem (2012., 2013. un 2014. gads) par zvērinātu advokātu vecāko apstrādāto pieprasījumu faktisko skaitu, secināms, ka pieprasījumu skaits samazinās. Proti: 2012. gadā – 16373; 2013. gadā – 16126 un 2014. gadā – 14608. Līdz ar to, vērtējot zvērinātu advokātu vecāko saņemtos un apstrādātos procesa virzītāju pieprasījumus, secināts, ka kopš 2008. gada, kad tika noteikti grupas koeficienti, pieprasījumu skaits ir samazinājies un joprojām turpina samazināties, pretēji 2008. gada prognozēm, kad paredzamais pieprasījumu skaits tika plānots augstāks.  Tāpat pamatojoties uz norādīto par zvērinātu advokātu vecāko apstrādāto pieprasījumu faktisko skaitu 2014. gadā pa tiesu darbības teritorijām, secināms, ka grupas koeficentam 1 tas svārstās robežās no 85 līdz 497, turklāt 15 zvērinātu advokātu vecākajiem apstrādāto pieprasījumu skaits nav pārsniedzis 250. Rezultātā lielākā daļa zvērinātu advokātu vecāko apstrādāto pieprasījumu skaits nepārsniedz 1. grupā noteikto pieprasījumu skaitu. Turklāt secināts, ka 1. grupā esošo zvērinātu vecāko apstrādāto pieprasījumu skaits būtiski atšķiras, kas līdz ar to rada nevienlīdzību zvērinātu advokātu atlīdzībā pēc apstrādāto pieprasījumu skaita. Kā minēts, 15 zvērinātu advokātu vecākajiem apstrādāto pieprasījumu skaits pastāvīgi nepārsniedz 250, savukārt citiem tas regulāri ir pie robežas starp 1. vai 2. grupu, proti – ap 490 apstrādātiem pieprasījumiem.  Līdz ar to, analizējot zvērinātu advokātu vecāko statistiku pēc apstrādāto procesa virzītāju pieprasījumu skaita, secināms, ka pārskatot Ministru kabineta noteikumu 1. pielikumā noteikto grupas koeficentu iedalījumu un to robežvērtības, būs nodrošināta taisnīgāka un atbilstīgāka koeficientu gradācija un zvērinātu advokātu vecāko darba apjoma novērtējums.  *Atlīdzināmo izdevumu apmērs:*  Analizējot internetā pieejamos informācijas resursus, veicot preču un pakalpojumu tirgus izpēti[[5]](#footnote-5), secināms, ka saistībā ar atlīdzināmiem izdevumiem, kas ietver pasta izdevumus, aploksnes, kancelejas preces, toneri un sarunas mobilo telefonu sakaru tīklā, kopš 2011.gada nav notikušas būtiskas izmaiņas.  Tādējādi šobrīd nav konstatēti apstākļi, kas būtu par pamatu veikt grozījumus Ministru kabineta noteikumu 7. punktā noteiktos atlīdzināmo izdevumu apmēros, jo secināms, ka tie atsevišķās pozīcijās, piemēram, nomas un īres izmaksas, atsevišķos reģionos ir auguši, bet citās pozīcijās, piemēram interneta pieslēguma izmaksas, ir kritušies. Līdz ar to tiek nodrošināts samērīgs līdzsvars starp atlīdzināmo izdevumu apmēriem zvērinātu advokātu vecākajiem.  *Atlīdzības Latvijas Zvērinātu advokātu padomes zvērinātu advokātu vecākajam apmērs:*  Lai izpildītu Ministru kabineta noteikumu 26. punktā noteikto uzdevumu, grozījumu nepieciešamības izvērtēšanai izmantoti iepriekšējos gados Centrālās statistikas pārvaldes oficiālajā statistikas paziņojumā publicētie dati (piem., par valstī sabiedriskajā sektorā strādājošā iepriekšējā gada mēneša vidējo bruto darba samaksu).  Ministru kabineta noteikumos norādīts, ka zvērinātu advokātu vecākajam, kas ir Latvijas Republikas Advokatūras likumā noteiktajā kārtībā ievēlēts padomes loceklis vai padomes norīkots zvērināts advokāts, papildus mēneša atlīdzības apmēram par citu ar valsts nodrošinātās aizstāvības vai pārstāvības veikšanas organizēšanu kriminālprocesā saistītu pienākumu pildīšanu pieskaita atlīdzību 92,49 *euro*. Vērtējot minēto atlīdzību, aprēķini veikti par pamatu ņemot Ministru kabineta noteikumu sākotnējās ietekmes novērtējuma ziņojumā (anotācijā)[[6]](#footnote-6) izmantoto Latvijas Zvērinātu advokātu padomes zvērinātu advokātu vecākajam papildu atlīdzības aprēķināšanas metodiku.  Aprēķins:  Latvijas Zvērinātu advokātu padomes zvērinātu advokātu vecākais:  1) regulāri apkopo katras tiesas darbības teritorijas zvērinātu advokātu vecāko sastādītos dežūru grafikus un nodrošina to ievietošanu Latvijas Zvērinātu advokātu padomes mājas lapā;  34 tiesu darbības teritorijas zvērinātu advokātu vecākie \* 0,35 h ceturksnī (iesniegtie tiesu darbības teritorijas zvērinātu advokātu vecāko sastādītie dežūru grafiki) = 11,9 h ceturksnī.  11,9 h \* 4 ceturkšņi gadā = 47,6 h \* 4,59 *euro* = 218,48 *euro.*  2) koordinē tiesas darbības teritoriju zvērinātu advokātu vecāko darbu un organizē to savstarpēju sadarbību;  34 tiesas darbības teritoriju zvērinātu advokātu vecākie \* ~ 7 min (komunikācija ar zvērinātu advokātu vecākajiem) = 238 min : 60 min \* 12 mēneši = 47,60 h.  47,60 h \* 4,59 *euro* = 218,48 *euro*.  3) apkopo un sagatavo informāciju, kas saistīta ar tiesas darbības teritorijas zvērinātu advokātu vecākā ikmēneša izmaksājamo un izmaksāto mēneša atlīdzību un atlīdzināmo izdevumu apmēra summu (t.sk., aizvietotājiem zvērinātu advokātu vecāko prombūtnē);  34 tiesas darbības teritoriju zvērinātu advokātu vecākie \* ~7 minūtes (maksimālais viena tiesas darbības teritorijas zvērinātu advokātu vecākā izmaksājamās atlīdzības un atlīdzināmo izdevumu konstantas summas noteikšanai patērētais laiks) = 238 minūtes : 60 minūtes = 3,97 h.  **3,97 h \* 12 mēneši = 47,64 h gadā \* 4,59 *euro* = 218,67 *euro*.**  34 tiesas darbības teritoriju zvērinātu advokātu vecākie \* 10,5 min (maksimālais viena tiesas darbības teritorijas zvērinātu advokāta vecākā paziņojumā par katrā ceturksnī fiziskajai personai izmaksātajām ar nodokli apliekamajām ienākuma summām, kas nav saistītas ar tās darba attiecībām, iekļaujamām ziņām apstrādei patērētais laiks)= 357 minūtes : 60 minūtes=5,95 h.  **5,95 h \* 4 ceturkšņi gadā = 23,8 h gadā \* 4,59 *euro* = 109,24 *euro*.**  Latvijas Zvērinātu advokātu padomes zvērinātu advokātu vecākais ik ceturksni sagatavo informāciju kopējam pārskatam par katru zvērinātu advokātu vecāko, kuri saņēmuši finanšu līdzekļus atlīdzībām un atlīdzināmajiem izdevumiem.  34 tiesas darbības teritoriju zvērinātu advokātu vecākie \* 0,35 h (maksimālais viena tiesas darbības teritorijas zvērinātu advokātu vecākā finanšu izdevumu summas pārskatā ierakstāmo ziņu sagatavošanai patērētais laiks) = 11,9 h.  **11,9 h \* 4 ceturkšņi gadā = 47,6 h gadā \* 4,59 *euro* = 218,48 *euro*.**  4) apkopo un sagatavo informāciju, kas saistīta ar tiesas darbības teritorijas zvērinātu advokātu vecāko kopējo statistikas pārskatu par 34 tiesas darbības teritoriju zvērinātu advokātu vecāko saņemto un caurskatīto procesa virzītāju pieprasījumu skaitu pa mēnešiem iepriekšējā kalendārā gadā.  34 tiesas darbības teritoriju zvērinātu advokātu vecākie \* 0,7 h pusgadā (iesniegtā tiesas darbības teritoriju zvērinātu advokātu vecāko atskaites par saņemtajiem un caurskatītajiem procesa virzītāju pieprasījumu skaitu apstrādei nepieciešamais laiks) = 23,8 h pusgadā.  23,8 h \* 2 pusgadi gadā = 47,6 h \* 4,59 *euro* = 218,48 *euro.*  KOPĀ:  (218,48 *euro* + 218,48 *euro*+ 218, 67 *euro* + 109,24 *euro* + 218,48 *euro* + 218,48 *euro*) = 1201,83 *euro* : 12 = 100,15 *euro*.  Latvijas Zvērinātu advokātu padomes zvērinātu advokātu vecākajam izmaiņas pienākumos nav veiktas, bet ņemot vērā to, ka analizētajā periodā sabiedriskajā sektorā strādājošā mēneša vidējā bruto darba samaksa turpina pieaugt, līdz ar to 2016. gadā būtu jāpalielina Ministru kabineta noteikumu 6. punktā viņam noteiktā papildu atlīdzība par 7,66 *euro*, nosakot to 100,15 *euro* apmērā.  Ņemot vērā minēto noteikumu projekts „Grozījumi Ministru kabineta 2008. gada 22. decembra noteikumos Nr. 1093 „Noteikumi par zvērinātu advokātu vecākā atlīdzības un atlīdzināmo izdevumu noteikšanas kārtību un apmēriem”” (turpmāk – Noteikumu projekts) paredz:  1. paaugstināt zvērinātu advokātu vecāko atlīdzības bāzi, nosakot to 125,31 *euro* mēnesī līdzšinējo 109,56 *euro* vietā;  2. paaugstināt Latvijas Zvērinātu advokātu padomes zvērinātu advokātu vecākajam papildu atlīdzību, nosakot to 100,15 *euro* mēnesī līdzšinējo 92,49 *euro* vietā;  3. pārskatīt Ministru kabineta noteikumu 1. pielikumā noteikto grupas koeficientu iedalījumu, sadalot 1. grupā ietilpstošo procesa virzītāju pieprasījumu skaitu gadā uz pusēm, tādejādi izveidojot jaunu grupu un attiecīgi svītrojot 5. grupu. Minētās izmaiņas nodrošinās atbilstošāku un taisnīgāku zvērinātu advokātu vecāko darba apjoma novērtējumu;  4. precizēt Ministru kabineta noteikumu 4. punktu, kas nosaka atlīdzības bāzes aprēķina metodi, to piemērojot metodikai, pēc kuras vadoties tika aprēķinātas zvērinātu advokātu vecāko atlīdzības bāzes iepriekšējos periodos.  Noteikumu projekta īstenošanu 2016. gadā un turpmākajos gados Juridiskās palīdzības administrācija nodrošinās piešķirto valsts budžeta līdzekļu ietvaros. Minētajai iniciatīvai papildus valsts budžeta līdzekļus nepieprasīs.  Ņemot vērā Juridiskās palīdzības administrācijas budžeta plānošanu un iespējas, kā arī, lai nodrošinātu konsekventu Noteikumu projekta regulējuma spēkā stāšanās laiku, ir nosakāms, ka Noteikumu projekts stājas spēkā ar 2016. gada 1. janvāri. |
| 3. | Projekta izstrādē iesaistītās institūcijas | | Juridiskās palīdzības administrācija un Latvijas Zvērinātu advokātu padome. |
| 4. | Cita informācija | | Nav. |
|  | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Zvērinātu advokātu vecākie. Zvērinātu advokātu vecākais ir Latvijas Zvērinātu advokātu padomes noteiktajā kārtībā atlasīts un apstiprināts konkrētā tiesas darbības teritorijā praktizējošs advokāts (saskaņā ar Latvijas Zvērinātu advokātu padomes sniegto informāciju uz 2015. gada jūniju ir apstiprināti 34 tiesu darbības teritoriju zvērinātu advokātu vecākie ar konkrētu procesa virzītāju institucionālo piekritību), kas paralēli advokāta profesionālo pienākumu pildīšanai veic aizstāvju vai pārstāvju (advokātu) koordinēšanu pēc procesa virzītāju pieprasījuma Kriminālprocesa likumā noteiktajos gadījumos valsts nodrošinātās aizstāvības vai pārstāvības veikšanai kriminālprocesā. |
| 2. | Tiesiskā regulējuma ietekme uz tautsaimniecību un administratīvo slogu | | Sabiedrības grupām un institūcijām Noteikumu projekta tiesiskais regulējums pēc būtības nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | | Noteikumu projekts šo jomu neskar. |
| 4. | Cita informācija | | Nav. |
| **VI. Sabiedrības līdzdalība un komunikācijas aktivitātes** | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ir publicēts Tieslietu ministrijas tīmekļa vietnē sadaļā „Sabiedrības līdzdalība”, tādējādi dodot iespēju sabiedrībai līdzdarboties tiesību akta izstrādes procesā. | |
| 2. | Sabiedrības līdzdalība projekta izstrādē | Latvijas Zvērinātu advokātu padome ir vērsusi Tieslietu ministrijas, tai skaitā Juridiskās palīdzības administrācijas, ierēdņu uzmanību uz nepieciešamību palielināt zvērinātu advokātu vecāko atlīdzības bāzi un atlīdzināmo izdevumu apmērus, piemēram, skat. I sadaļas 2. punktu.  Lai informētu sabiedrību par Noteikumu projektu un dotu iespēju izteikt par to viedokļus, Noteikumu projekts saskaņā ar Ministru kabineta 2009. gada 25. augusta noteikumiem Nr. 970 „Sabiedrības līdzdalības kārtība attīstības plānošanas procesā” 2015. gada 17. jūnijā ievietots Tieslietu ministrijas tīmekļa vietnē. | |
| 3. | Sabiedrības līdzdalības rezultāti | Pēc Noteikumu projekta ievietošanas Tieslietu ministrijas tīmekļa vietnē viedokļi par Noteikumu projektu no sabiedrības pārstāvju puses nav saņemti. | |
| 4. | Cita informācija | Nav. | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Juridiskās palīdzības administrācija, Latvijas Zvērinātu advokātu padome, zvērinātu advokātu vecākie. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

*Anotācijas III, IV un V sadaļa – Projekts šīs jomas neskar.*

Iesniedzējs:

tieslietu ministrs Dzintars Rasnačs

10.11.2015. 11:05

2 517

E.Krjukova

67036835; [Eva.Krjukova@tm.gov.lv](mailto:Eva.Krjukova@tm.gov.lv)

1. <http://tap.mk.gov.lv/lv/mk/tap/?pid=40100180&mode=mk&date=2008-12-22> (aplūkots 21.10.2015.) [↑](#footnote-ref-1)
2. <http://likumi.lv/ta/id/232276-grozijumi-ministru-kabineta-2008-gada-22-decembra-noteikumos-nr-1093-noteikumi-par-zverinatu-advokatu-vecaka-atlidzibas-un-atli>... (aplūkots 21.10.2015.) [↑](#footnote-ref-2)
3. <http://tap.mk.gov.lv/lv/mk/tap/?pid=40100180&mode=mk&date=2008-12-22> (skatīts 16.06.2015.) [↑](#footnote-ref-3)
4. Laikā no 2012.- 2014.gadam bija 36 zvērinātu advokātu vecākie. [↑](#footnote-ref-4)
5. Atlīdzināmo izdevumu pārskatīšanai 2015.gada 21.maijā aplūkotas šādas mājaslapas:

   • Pasta sūtījumi pa Latviju. Latvijas Pasta mājaslapa <http://www.pasts.lv/lv/privatpersonas/pasta_sutiiumi/latviia/vestules.html>

   • Tele2 mājaslapa - <http://www.tele2.lv/balss-tarifi/>; SIA „LMT" mājaslapa - <http://www.lmt.lv/lv/tarifu-planu-veidi>,• SIA „Bite Latvija" mājaslapa - <http://www.bite.lv/lv/private/tariffs>

   • [www.ss.lv](http://www.ss.lv) ;• [www.veikals.lv](http://www.veikals.lv) [↑](#footnote-ref-5)
6. <http://tap.mk.gov.lv/lv/mk/tap/?pid=40100180&mode=mk&date=2008-12-22> (skatīts 02.07.2015.) [↑](#footnote-ref-6)